# name
Directrius per a l'accessibilitat al contingut web, versió 1.0. Recomanació de W3C, 5 de maig de 1999

# metadata.dc.description[].value
Aquesta és una traducció catalana autoritzada d'un document del W3C. La publicació d'aquesta traducció ha seguit els passos descrits en la política de traduccions autoritzades W3C. En cas de dubte, la versió normativa de l'especificació és el document anglès original.

# metadata.dc.description.abstract[].value
Aquestes directrius expliquen com fer que el contingut web sigui accessible a persones amb
discapacitats i s'adrecen a creadors de contingut (autors de pàgines web o dissenyadors de llocs web) i
a creadors d'eines d'autor. L'objectiu principal d'aquestes directrius és promoure l'accessibilitat.
Tanmateix, l'aplicació de les directrius facilitarà l'accés al contingut a tot tipus d'usuari, sigui quin sigui
l'agent d'usuari usat (navegador web, navegador de veu, telèfon mòbil, ordinador de cotxe, etc.) o les condicions de l'entorn de consulta (entorns sorollosos, espais mal il·luminats, entorns en què no es poden usar les
mans, etc.). L'aplicació d'aquestes directrius també ajudarà els usuaris a trobar la informació d'una
manera més ràpida dins el web. Les directrius no pretenen desincentivar l'ús d'imatges, vídeo, etc., sinó
que expliquen com fer que el contingut multimèdia sigui més accessible a una àmplia audiència.
Aquest és un document de referència per a uns principis d'accessibilitat i idees de disseny. Algunes de
les estratègies comentades tracten d'aspectes relatius a la internacionalització del web i a l'accés des
de terminals mòbils. Tanmateix, el document se centra en l'accessibilitat i no tracta exhaustivament dels
aspectes relacionats amb altres activitats del W3C. Si voleu més informació sobre aquests temes podeu
consultar les pàgines inicials W3C Mobile Access Activity (per a l'accés des de terminals mòbils) i W3C
Internationalization Activity (per als aspectes d'internacionalització). Aquest document està pensat per a ser estable en el temps i, per tant, no dóna informació específica sobre si els navegadors funcionen o no amb una determinada tecnologia, ja que aquesta informació varia molt ràpidament. Aquesta informació es pot trobar al web de la Web Accessibility Initiative ,WAI, (Iniciativa d'Accessibilitat Web) [WAI-UA-SUPPORT].
Aquest document inclou un annex que organitza tots els punts de verificació ordenats per tema i per
prioritat. Els punts de l'annex estan enllaçats a les respectives definicions en el document. Els temes
recollits en l'annex inclouen les imatges, el contingut multimèdia, les taules, els marcs, els formularis i
els scripts. L'annex es presenta en forma de taula o com a simple llista. Un document a part, amb el títol Techniques for Web Content Accessibility Guidelines 1.0 (Tècniques per a les directrius per a l'accessibilitat al contingut web, versió 1.0) ([TECHNIQUES]) explica com posar a la pràctica els punts citats fins aquí. El document de tècniques explica cada punt amb més detalls i dóna exemples usant el llenguatge d'etiquetatge d'hipertext (HTML), fulls d'estil en cascada (CSS), el llenguatge d'integració multimèdia sincronitzada (SMIL) o el llenguatge d'etiquetatge matemàtic (MathML). Aquest document també inclou tècniques per a provar o validar una pàgina web i un índex Directrius per a l'accessibilitat al contingut web, versió 1.0 dels elements i atributs HTML amb les tècniques que els usen. El document de tècniques està pensat per a seguir de prop els canvis tecnològics i es preveu que s'actualitzi més sovint que les directrius.

# metadata.dc.relation.isformatof[].value
Reproducció del document publicat a: World Wide Web Consortium. http://www.w3.org/2006/11/WCAG_ca/

# metadata.dc.source[].value
Documents de treball / Informes (Biblioteconomia, Documentació i Comunicació Audiovisual)

# metadata.dc.subject.other[].value
Accessible Web sites for people with disabilities

# metadata.dc.title[].value
Directrius per a l'accessibilitat al contingut web, versió 1.0. Recomanació de W3C, 5 de maig de 1999

# metadata.dc.title.alternative[].value
Web Content Accessibility Guidelines 1.0